《挽徐衡》
宋代·李伯玉

胸次恢恢百万兵，文才武略冠群英。
挽弓破筈状元锐，擒寇功封使者荣。
两尚皇姬升帝眷，一颁皂纛出神京。
追思八字君恩重，銮驾虽无如朕行。

作者简介：宋饶州馀干人，字纯甫，号斛峰。初名诚，以犯理宗潜讳改名。理宗端平二年进士。授观察推官、太学正兼庄文府教授、太学博士。召试馆职，历诋贵戚大臣，直声暴起。累迁太府少卿、工部侍郎等。度宗时兼同修国史、实录院同修撰等，以不容于贾似道罢归。旋擢权礼部尚书兼侍读。有《斛峰集》。